b'\n_START_ARTICLE_\nFrijapatije Partski\n_START_PARAGRAPH_\nFrijapatije Partski, Arsak III. Frijapatije (perz. \xd9\x81\xd8\xb1\xdb\x8c\xd8\xa7\xd9\xbe\xd8\xaa , latinski izvori Phriapatius, Priapatius, gr\xc4\x8dki \'\'Phriapatios, Phriapites) je bio vladarem Partskog Carstva. Bio je iz dinastije Arsakida. Vladao je od 190. pr. Kr. do 175. pr. Kr. (neki izvori navode 191. pr. Kr. - 176. pr. Kr.). Naslijedio je svog oca Arsaka II.._NEWLINE_Frijapatije je vladao nakon \xc5\xa1to je seleukovi\xc4\x87evski vladar Antioh III. Veliki napao Partsku. Nije kovao svoj novac, pa je to osnova pretpostavci da je mo\xc5\xbeebitno bio u vazalskom odnosu k Seleukovi\xc4\x87ima._NEWLINE_Ime Phriapatios je prijepis gr\xc4\x8dkog Fryapati i zna\xc4\x8di "u Fryjinom posjedu ili posjeduje ga Frya". Frya je ime jednog besmrtnika, besmrtnog predka plemena Fry\xc3\xa2na. Justin precizira da su Parti ime "Arsak" davali svojim carevima isto kao \xc5\xa1to su Rimljani davali svojim carevima ime Cezara i Augusta"._NEWLINE_Frijapatije je bio sin Arsaka II. i unuk Tiridata I., suosniva\xc4\x8da partske dinastije (suosniva\xc4\x8d je bio Tiridatov brat Arsak I.). Rimski povjesni\xc4\x8dar Justin u svojim djelima ne navodi ime Frijapatijevog oca._NEWLINE_O Frijapatiju se vrlo malo zna. Ra\xc4\x8duna se da je ocem dvaju partskih careva, Fraata I. i Mitridata I. (prema Justinu), ako ne i triju (i Artabana I.). Mogu\xc4\x87e je i da je otac \xc4\x8detiriju sinova - \xc4\x8detvrtom ime nije poznato, a taj je otac partskog kralja Arsak IX. Gotarz I. Partski. Na prijestolju je Frijapatija naslijedio Fraat I.'